અમદાવાદ– અતિસુરક્ષિત વિસ્તાર ગણાતાં અમદાવાદના પ્રસિદ્ધ અવકાશવિજ્ઞાન સંસ્થાન ઇસરોમાં બપોરના એક વાગ્યાના શુમારે અચાનક આગ લાગી હતી. બિલ્ડિંગ નંબર 37માં લેબોરેટરીના એક રુમમાં કોઇ કેમિકલ પ્રોસેસ દરમિયાન આગ ફાટી નીકળી હતી. દેશની સર્વોચ્ચ વૈજ્ઞાનિક સંસ્થામાં આગના સમાચારથી સચેત તંત્રએ બ્રિગેડ કોલ જાહેર કરી આગને બૂઝાવવાની કામગીરી કરી હતી જેને પગલે આગ ફેલાઇ નથી અને કાબૂમાં આવી હતી. જોકે 3 સીઆઈએફએસ જવાન ઘાયલ થયાં હતાં જેમને સારવાર અપાઇ હતી.